钦定古今图书集成/明伦汇编/闺媛典/第166卷 > 周珪妻路氏
## 钦定古今图书集成/明伦汇编/闺媛典/第166卷 > 周珪妻路氏

按《馀杭县志》：路氏，周珪妻。年十九归周，家贫甚。珪幼
习举业，不事生产，氏拮据绩纴，以佐薪水。二十三而
夫亡，遗孤经方襁褓，氏悲号呕血数升，命几绝。逾年，
其父念女贫苦，讽改适。氏厉声曰：“不独耻之，呱呱幼
子，谁与鞠育？”卒抚经成立。经旋没，氏又与妇杨氏抚
诸孙，将属纩，指诸孙曰：“若曹能读书，继祖父之志，吾
含笑九原矣。”年七十有三卒。